पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ के सभी 28 जिलों में 15 मई तक लॉकडाउन लगाने का फैसला प्रदेश की सरकार ने मंगलवार शाम जारी कर दिया। अब स्थानीय स्थितियों के हिसाब से कलेक्टर जिलेवार आदेश जारी करेंगे। सरकार का ये फैसला बताता है कि प्रदेश में कोरोना संक्रमण अपनी रफ्तार में है। हर दिन लगभग 14 से 15 हजार नए मरीजों का मिलना भी यही बताता है। छत्तीसगढ़ में मंगलवार की रात जारी सरकार की तरफ से आंकड़ों की मानें तो सिर्फ 24 घंटों में 210 संक्रमितों की मौत हो गई। प्रदेश के अब तक प्रदेश में 9 हजार 485 संक्रमित लोगों की जान जा चुकी है। प्रदेश में 15 हजार 785 नए कोरोना संक्रमित मिले। अब प्रदेश में एक्टिव मरीजों की संख्या 1 लाख 24 हजार 459 हो चुकी है। राज्य में 58 हजार 34 सैंपल जांचे गए। ठीक होने वालों की संख्या 11 हजार 308 रही।
इन प्रमुख शहरों में कोरोना का हाल
रायपुर शहर में पिछले 24 घंटे में 1008 नए मरीज मिले हैं। 39 लोगों की मौत हुई, अब राजधानी में एक्टिव मरीज 10 हजार 784 है। दुर्ग में 899 नए मरीज, 23 लोगों की जान गई अब यहां एक्टिव मरीज 4946 हैं। बिलासपुर में 1223 नए मरीज मिले, 28 लोगों की मौत हुई। अब यहां एक्टिव मरीज 7603 हैं। राजनांदगांव में 626 नए मरीज मिले, 9 लोगों की मौत हुई। यहां एक्टिव केस 7152 हैं। रायगढ़ में 1220 नए मरीज मिले, 7 लोगों की मौत हुई है। अब एक्टिव केस 10604 हैं। कोरबा में 1206 लोग संक्रमित हुए, 11 लोगों की मौत हुई। अब यहां 8702 एक्टिव मरीज हैं। छत्तीसगढ़ के नारायणपुर जिले में सबसे कम 38 मरीज मिले यहां 302 एक्टिव मरीज हैं।
अब इमरजेंसी केयर टेक्नीशियन का कोर्स करवाएगी सरकार
छत्तीसगढ़ की सरकार ने महसूस किया कि कोविड महामारी के दौरान इमरर्जेंसी केयर की अत्यंत आवश्यकता होती है। इसको ध्यान में रखते हुए राज्य के सभी मेडिकल काॅलेजों में इमरर्जेंसी केयर टेक्निशियन का 1 वर्षिय सर्टिफिकेट प्रशिक्षण पाठ्यक्रम प्रारंभ किया जा रहा है। इसमें प्रवेश के लिए 12वीं परीक्षा फिजिक्स, केमेस्ट्री, बायोलाॅजी के साथ उत्तीर्ण होना आवश्यक होगा। इस कोर्स में एक्सरे, पेथोलाॅजी, पैरामेडिकल टेक्निशियन के कोर्स होंगे। प्रदेश के 6 शासकीय मेडिकल चिकित्सा महाविद्यालय - रायपुर, बिलासपुर, जगदलपुर, रायगढ़, राजनांदगांव व अम्बिकापुर में इसकी शुरुआत जल्द होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn